|  |  |  |  |  |  |  |
| --- | --- | --- | --- | --- | --- | --- |
| Številka: 007-47/2023/51 | | | | | | |
| Ljubljana, 8. 12. 2023 | | | | | | |
| EVA: 2023-2560-0036 | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | |
| ZADEVA: Uredba o nadomestilu za zmanjšanje dohodka iz kmetijske dejavnosti zaradi prilagoditve ukrepom vodovarstvenega režima za obdobje 2023 do 2029 – predlog za obravnavo | | | | | | | | | | | |
| 1. Predlog sklepov vlade: | | | | | | | | | | | |
| Na podlagi osmega odstavka 79. člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14, 56/15, 65/20, [35/23](http://www.uradni-list.si/1/objava.jsp?sop=2023-01-1019) – odl. US in [78/23](http://www.uradni-list.si/1/objava.jsp?sop=2023-01-2478) – ZUNPEOVE) v zvezi s 27. členom Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, [32/15](http://www.uradni-list.si/1/objava.jsp?sop=2015-01-1327), [27/17](http://www.uradni-list.si/1/objava.jsp?sop=2017-01-1446), [22/18](http://www.uradni-list.si/1/objava.jsp?sop=2018-01-0946), [86/21](http://www.uradni-list.si/1/objava.jsp?sop=2021-01-1790) – odl. US, [123/21](http://www.uradni-list.si/1/objava.jsp?sop=2021-01-2628), [44/22](http://www.uradni-list.si/1/objava.jsp?sop=2022-01-0876), [130/22](http://www.uradni-list.si/1/objava.jsp?sop=2022-01-3082) – ZPOmK-2, [18/23](http://www.uradni-list.si/1/objava.jsp?sop=2023-01-0349) in 78/23) je Vlada Republike Slovenije na seji …, dne …., sprejela naslednji  SKLEP:  Vlada Republike Slovenije je izdala Uredbo o nadomestilu za zmanjšanje dohodka iz kmetijske dejavnosti zaradi prilagoditve ukrepom vodovarstvenega režima za obdobje 2023 do 2029, ki se objavi v Uradnem listu Republike Slovenije.  Barbara KOLENKO HELBL  GENERALNA SEKRETARKA    Priloga:   * Uredba o nadomestilu za zmanjšanje dohodka iz kmetijske dejavnosti zaradi prilagoditve ukrepom vodovarstvenega režima za obdobje 2023 do 2029   Prejmejo:   * Ministrstvo za naravne vire in prostor * Ministrstvo za kmetijstvo, gozdarstvo in prehrano | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | |
| / | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | |
| * Jože NOVAK, minister * dr. Lidija KEGLJEVIČ ZAGORC, državna sekretarka * Gregor UMEK, v.d. generalnega direktorja Direktorata za vode * mag. Luka ŠTRAVS, vodja Sektorja za upravljanje voda | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | |
| Pri pripravi gradiva zunanji strokovnjaki niso sodelovali. | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | |
| / | | | | | | | | | | | |
| 5. Kratek povzetek gradiva: | | | | | | | | | | | |
| S predlagano uredbo bodo upravičenci, ki kmetujejo na najožjih vodovarstvenih območjih, zaradi upoštevanja vodovarstvenega režima, ki izhaja iz uredb o vodovarstvenih območjih, upravičeni do finančnega nadomestila zaradi zmanjšanega dohodka iz kmetijske dejavnosti.  Nadomestila se izplačajo kot državna pomoč v skladu s Smernicami o državni pomoči v kmetijskem in gozdarskem sektorju ter na podeželju (UL C št. 485 z dne 21. 12. 2022, str. 1). | | | | | | | | | | | |
| 6. Presoja posledic za: | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | DA/**NE** | |
| b) | usklajenost slovenskega pravnega reda s pravnim redom Evropske unije | | | | | | | | | **DA**/NE | |
| c) | administrativne posledice | | | | | | | | | DA/**NE** | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | DA/**NE** | |
| d) | okolje, vključno s prostorskimi in varstvenimi vidiki | | | | | | | | | DA/**NE** | |
| e) | socialno področje | | | | | | | | | DA/**NE** | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | DA/**NE** | |
| 7.a Predstavitev ocene finančnih posledic nad 40.000 EUR:  (Samo če izberete DA pod točko 6.a.) | | | | | | | | | | | |
| * I. Ocena finančnih posledic, ki niso načrtovane v sprejetem proračunu | | | | | | | | | | | |
|  | | | Tekoče leto (t) | | t + 1 | t + 2 | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) prihodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) odhodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | |  |  | | | | |  |
| II. Finančne posledice za državni proračun | | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| SKUPAJ | | | | | |  | | | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| SKUPAJ | | | | | |  | | | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | |
| Novi prihodki | | | | Znesek za tekoče leto (t) | | | | Znesek za t + 1 | | | |
|  | | | |  | | | |  | | | |
|  | | | |  | | | |  | | | |
|  | | | |  | | | |  | | | |
| SKUPAJ | | | |  | | | |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | | |
| **7.b Predstavitev ocene finančnih posledic pod 40.000 EUR:**  Novih finančnih posledic predlog Uredbe o nadomestilu za zmanjšanje dohodka iz kmetijske dejavnosti zaradi prilagoditve ukrepom vodovarstvenega režima, ne predvideva. | | | | | | | | | | | |
| **8. Predstavitev sodelovanja z združenji občin:** | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | DA/**NE** | | |
| Gradivo (predpis) je bilo poslano v mnenje:   * Skupnosti občin Slovenije SOS: **DA**/NE * Združenju občin Slovenije ZOS: DA/**NE** * Združenju mestnih občin Slovenije ZMOS: DA/**NE**   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani:  Pripombe MO Celje, ki so bile posredovane preko e-pošte ZMOS:   * + smernice o državni pomoči še niso sprejete,   + pripombe se nanašajo na: preveritev šifer dejanske rabe ter način preverjana šifer, upravičencev do nadomestila, drugih nadomestil ali subvencij, višine nadomestila, natančno opredeliti uradne evidence, kjer se nahajajo razpoložljivi podatki, znesek v neto ali bruto vrednosti obračunsko obdobje, predlog za podaljšanje časa za pripravo pogodbe,   + zavezanec meni, da se mu nalaga dodatno strokovno delo, ki zahteva dodatna znanja,   + kako bo z vlogami za leto 2023.   Stališče MNVP: Smernice o državni pomoči je Komisija sprejela v decembru 2022. Zavezanec bo na podlagi javno dostopnih podatkov pridobil podatke o šifrah vrste rabe ter v izračunu povzel tiste, ki so vezane na orne površine, trajno travinje in trajne nasade. Podrobnejši podatki za izračun končnega zneska nadomestila so navedeni v obrazložitvi uredbe. Vse preveritve v uradnih evidencah so vezane na osebne podatke, za katere pa v ZV-1 ni podlage, da bi jih pridobivalo ministrstvo, pristojno za vode. Zavezanec je že do sedaj pripravil pogodbo z upravičencem, znesek je enostavno izračunljiv na podlagi javno dostopnih podatkov in programov. | | | | | | | | | | | |
| **9. Predstavitev sodelovanja javnosti:** | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | **DA**/NE | | |
| (Če je odgovor NE, navedite, zakaj ni bilo objavljeno.) | | | | | | | | | | | |
| (Če je odgovor DA, navedite:  Datum objave osnutka uredbe: 3. 1. – 7. 2. 2023  V razpravo so bili vključeni:   * lokalne skupnosti, * nevladne organizacije, * predstavniki zainteresirane javnosti, * predstavniki strokovne javnosti.   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):   1. pripombe Kmetijsko gozdarske zbornice Slovenije:    * v uredbi naj se predvidi rešitev, če uredba ne bo sprejeta v letu 2023, da kmetje ne bodo ostali brez nadomestila,    * predvidi naj se vsakoletna uskladitev višine denarnega nadomestila z letno stopnjo inflacije,    * poenostavitev postopka na način, da kmet odda samo eno vlogo, ki bo veljala za celotno 5-letno obdobje veljavnosti uredbe,    * nadomestila razširiti na celoten GERK, če ta sega več kot 30% na VVO I,    * v ZV-1 naj se zagotovi trajna rešitev za kmete in sicer kot odškodnina in ne kot državna pomoč; 2. pripombe Zadružne zveza Slovenije: vsi postopki naj se začnejo po uradni dolžnosti in na podlagi podatkov iz uradnih administrativnih virov ministrstev pristojnih za vode in kmetijstvo; 3. pripombe JP Prlekija, d.o.o.: problem pridobivanja podatkov o upravičencih zaradi varovanja osebnih podatkov; 4. pripombe Zbornice komunalnega gospodarstva:    * nadomestila naj se plačujejo iz vodnega sklada in ne iz cene storitev javne službe,    * vloge naj se obravnavajo med pristojnimi ministrstvi in kmetovalci, zavezanci nimajo strokovno usposobljenega kadra, zavezancu naj se ne nalaga preverjanje v javnih evidencah,    * višina nadomestila je višja kot pretekla leta, kar ni vključeno v ceno storitev za l. 2023,    * izražajo dvom, ali zavezanec lahko pridobi podatke od inšpektorata,    * pomislek glede oddaje vlog med letnimi dopusti,    * pripombe iz julija 2022 se večinoma nanašajo na postopek nadomestil, ki je bil vezan na staro uredbo o nadomestilih.   Upoštevani so bili:   * v celoti, * večinoma, * **delno,** * niso bili upoštevani.   Bistvena mnenja, predlogi in pripombe, ki niso bili upoštevani, ter razlogi za neupoštevanje:   1. Na ministrstvu potekajo vse aktivnosti, da bo uredba sprejeta v letu 2023. Uskladitev višine nadomestila z letno stopnjo inflacije je bila izvedena aprila 2023, pred začetkom postopka priglasitve uredbe pri Komisiji, torej po medresorski uskladitvi. Uskladitev višine nadomestila v naslednjih letih ni predvidena, ker se rast inflacije umirja. Vsakoletna oddaja vlog je vezana na poročanje o državni pomoči, zato 5-letne pogodbe niso mogoče. Razširitev vodovarstvenega režima na celoten GERK, če ta sega tudi na druga območja, ni v skladu z ZV-1. ZV-1 za kmete ne predvideva odškodnin, temveč nadomestila v povezavi z državno pomočjo; 2. Ministrstvo ne more začeti postopkov po uradni dolžnosti, ker nima zakonske podlage vezane na varstvo osebnih podatkov upravičencev. 3. Zavezanci lahko razpolagajo z osebnimi podatki odjemalcev pitne vode, poleg tega vsak upravičenec z vlogo da dovoljenje, da zavezanec pridobi vse ustrezne podatke za izračun nadomestila. 4. Za izplačilo nadomestil iz vodnega sklada, varstva osebnih podatkov in podaljšanje časa za pripravo pogodbe ni podlage v ZV-1.   Način izračuna končne vrednosti nadomestila zajema podatke iz registra kmetijskih gospodarstev in je vezana na GERK površine ter podatke o velikosti VVO I, ki so javno dostopni.  Višina nadomestila je višja, sredstva bo zavezanec pridobil na podlagi poračuna, ki ga izvede ob koncu leta.  Javnost je bila vključena v pripravo gradiva v skladu z Zakonom o varstvu okolja (Uradni list RS, št. [44/22](http://www.uradni-list.si/1/objava.jsp?sop=2022-01-0873), [18/23](http://www.uradni-list.si/1/objava.jsp?sop=2023-01-0348) – ZDU-1O in 78/23 - ZUNPEOVE). | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | **DA**/NE | | |
| **11. Gradivo je uvrščeno v delovni program vlade:** | | | | | | | | | DA/**NE** | | |
| Jože NOVAK  MINISTER | | | | | | | | | | | |

Na podlagi osmega odstavka 79. člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14, 56/15, 65/20, [35/23](http://www.uradni-list.si/1/objava.jsp?sop=2023-01-1019) – odl. US in [78/23](http://www.uradni-list.si/1/objava.jsp?sop=2023-01-2478) – ZUNPEOVE) v zvezi s 27. členom Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, [32/15](http://www.uradni-list.si/1/objava.jsp?sop=2015-01-1327), [27/17](http://www.uradni-list.si/1/objava.jsp?sop=2017-01-1446), [22/18](http://www.uradni-list.si/1/objava.jsp?sop=2018-01-0946), [86/21](http://www.uradni-list.si/1/objava.jsp?sop=2021-01-1790) – odl. US, [123/21](http://www.uradni-list.si/1/objava.jsp?sop=2021-01-2628), [44/22](http://www.uradni-list.si/1/objava.jsp?sop=2022-01-0876), [130/22](http://www.uradni-list.si/1/objava.jsp?sop=2022-01-3082) – ZPOmK-2, [18/23](http://www.uradni-list.si/1/objava.jsp?sop=2023-01-0349) in 78/23) Vlada Republike Slovenije izdaja

**UREDBO**

**o nadomestilu za zmanjšanje dohodka iz kmetijske dejavnosti zaradi prilagoditve ukrepom vodovarstvenega režima za obdobje 2023 do 2029**

1. **člen**

**(vsebina)**

(1) Ta uredba določa vrste ukrepov, za katere se lahko izplača nadomestilo za zmanjšanje dohodka iz kmetijske dejavnosti zaradi prilagoditve ukrepom vodovarstvenega režima (v nadaljnjem besedilu: nadomestilo), način izplačevanja nadomestila in merila za izračun višine nadomestila, za obdobje 2023 do 2029.

(2) Nadomestilo se izplača v skladu s Smernicami o državni pomoči v kmetijskem in gozdarskem sektorju ter na podeželju (UL C št. 485 z dne 21. 12. 2022, str. 1; v nadaljnjem besedilu: Smernice).

1. **člen**

**(območje in ukrepi)**

Nadomestilo se izplača na najožjem vodovarstvenem območju (v nadaljnjem besedilu: VVO I) zaradi izvajanja ukrepov vodovarstvenega režima, ki se nanašajo na prepovedi, omejitve in zaščitne ukrepe pri izvajanju kmetijske dejavnosti, določene v predpisih, ki urejajo vodovarstvena območja.

1. **člen**

**(izrazi)**

Izrazi, uporabljeni v tej uredbi, pomenijo:

1. GERK je grafična enota rabe kmetijskega gospodarstva in zajema strnjeno površino kmetijskega zemljišča z enako vrsto dejanske rabe, ki je v uporabi enega kmetijskega gospodarstva, v skladu s predpisom, ki ureja register kmetijskih gospodarstev;
2. izvajalec javne službe je pravna oseba, ki v skladu z zakonom, ki ureja varstvo okolja, izvaja gospodarsko javno službo oskrbe prebivalstva s pitno vodo;
3. kmetijska dejavnost je kmetijska dejavnost v skladu z zakonom, ki ureja kmetijstvo;
4. KMG je kmetijsko gospodarstvo v skladu z zakonom, ki ureja kmetijstvo;
5. nosilec kmetijskega gospodarstva je nosilec v skladu z zakonom, ki ureja kmetijstvo;
6. podjetje v težavah je podjetje iz 63. točke pod (33) Smernic;
7. register je register kmetijskih gospodarstev v skladu s predpisom, ki ureja register kmetijskih gospodarstev;
8. upravičeni strošek je nadomestilo upravičencem za dodatne stroške in izpad dohodka zaradi obveznih zahtev, ki omejujejo kmetijsko dejavnost na VVO I;
9. ukrepi vodovarstvenega režima so prepovedi, omejitve in zaščitni ukrepi v zvezi z ravnanjem s kmetijskimi zemljišči v skladu s predpisi, ki urejajo vodovarstvena območja;
10. veliko podjetje je podjetje iz 36. točke pod (33) Smernic;
11. vrsta rabe je vrsta rabe GERK, ki je opredeljena v predpisu, ki ureja register kmetijskih gospodarstev;
12. zajetje je zajetje v skladu s predpisom, ki ureja merila za določitev vodovarstvenega območja.
13. **člen**

**(shema državne pomoči v skladu s smernicami)**

(1) Nadomestilo se izplača v skladu z oddelkom 1.1.6. II. dela Smernic.

(2) Nadomestilo se v okviru istih upravičenih stroškov ne sme združevati z drugo državno pomočjo, če bi bili z združitvijo pomoči preseženi najvišji zneski oziroma intenzivnost pomoči, določeni v pravnih aktih Evropske unije, ne glede na to, ali se pomoč v celoti financira iz nacionalnih sredstev ali pa se delno financira iz sredstev Evropske unije.

(3) Nadomestilo se lahko združuje z vsako drugo državno pomočjo, če se ukrepi pomoči nanašajo na različne upravičene stroške.

(4) Nadomestilo ne vključuje financiranja kmetijskih praks iz 31. in 70. člena Uredbe (EU) 2021/2115 Evropskega parlamenta in Sveta z dne 2. decembra 2021 o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi uredb (EU) št. 1305/2013 in (EU) št. 1307/2013 (UL L št. 435 z dne 6. 12. 2021, str. 1), zadnjič spremenjene z Delegirano uredbo Komisije (EU) 2023/813 z dne 8. februarja 2023 o spremembi Uredbe (EU) 2021/2115 Evropskega parlamenta in Sveta glede dodeljenih sredstev držav članic za neposredna plačila in letne razdelitve podpore Unije za razvoj podeželja po državah članicah (UL L št. 102 z dne 17. 4. 2023, str. 1).

1. **člen**

**(upravičenec do nadomestila)**

(1) Upravičenec do nadomestila (v nadaljnjem besedilu: upravičenec) je nosilec kmetijskega gospodarstva, ki:

* izvaja kmetijsko dejavnost na GERK na VVO I,
* ima KMG vpisano v register ter
* ima vsoto površin GERK ali delov GERK na VVO I 0,1 ha ali več, ne glede na število zavezancev.

(2) Upravičenec je upravičen do nadomestila za površine GERK z naslednjimi vrstami dejanske rabe:

* orne površine,
* trajno travinje in
* trajni nasadi.

(3) Ne glede na prvi in drugi odstavek tega člena upravičenec ni upravičen do nadomestila za površine GERK z vrstami rabe 1181, 1191, 1320, 1411, 1420, 1610.

(4) Do nadomestila niso upravičeni naslovniki neporavnanega naloga za izterjavo na podlagi predhodnega sklepa Evropske komisije, s katerim je bila pomoč razglašena za nezakonito in nezdružljivo z notranjim trgom.

1. **člen**

**(zavezanec za plačilo nadomestila)**

(1) Zavezanec za izplačilo nadomestila (v nadaljnjem besedilu: zavezanec) je izvajalec javne službe, ki upravlja zajetje, za katero je določen vodovarstveni režim na VVO I.

(2) Nadomestilo se financira iz sredstev, ki jih za izvajanje storitev gospodarske javne službe oskrbe prebivalstva s pitno vodo pridobi zavezanec v skladu s predpisom, ki ureja metodologijo za oblikovanje cen storitev obveznih občinskih gospodarskih javnih služb varstva okolja.

1. **člen**

**(višina nadomestila)**

Enotna pavšalna višina nadomestila na hektar površin GERK je 556 eurov na hektar na leto.

1. **člen**

**(izračun višine nadomestila)**

(1) Izračun višine nadomestila pripravi zavezanec na podlagi enotne pavšalne višine nadomestila iz prejšnjega člena in podatkov o površini GERK na VVO I.

(2) Višina nadomestila iz prejšnjega odstavka se izračuna po naslednji enačbi:

NU = P × N,

pri čemer je:

* NU: skupni znesek nadomestila upravičenca za tekoče leto (v eurih);
* P: vsota površin GERK upravičenca na VVO I (v hektarih);
* N: enotna pavšalna višina nadomestila na hektar GERK (v eurih na hektar).

1. **člen**

**(pogoji za izplačilo nadomestila)**

Nadomestilo se izplača upravičencu, če:

* na GERK ali na delu GERK na VVO I izvaja kmetijsko dejavnost v skladu z ukrepi vodovarstvenega režima,
* KMG ni podjetje v težavah,
* zoper KMG ni izdana inšpekcijska odločba o kršitvah upoštevanja vodovarstvenega režima ne glede na to, na katerih VVO I so GERK upravičenca, in
* je skupni znesek nadomestila, ki ga izplača zavezanec upravičencu za posamezno leto, višji od 10 eurov.

1. **člen**

**(podatki o ugotovljenih nepravilnostih na vodovarstvenih območjih)**

(1) Zavezanec pred izplačilom nadomestila od inšpektorata, pristojnega za kmetijstvo, za obdobje od vložitve prejšnjega zahtevka za izplačilo nadomestila za zmanjšanje dohodka iz kmetijske dejavnosti zaradi prilagoditve ukrepom vodovarstvenega režima do vložitve novega zahtevka za izplačilo nadomestila za zmanjšanje dohodka iz kmetijske dejavnosti zaradi prilagoditve ukrepom vodovarstvenega režima pridobi podatke o pravnomočnih inšpekcijskih odločbah zaradi kršitev vodovarstvenega režima na posameznem VVO I za upravičence, ki so v predpisanem roku vložili zahtevek za izplačilo nadomestila za zmanjšanje dohodka iz kmetijske dejavnosti zaradi prilagoditve ukrepom vodovarstvenega režima.

(2) Zavezanec za upravičenca, ki je zahtevek za izplačilo nadomestila za zmanjšanje dohodka iz kmetijske dejavnosti zaradi prilagoditve ukrepom vodovarstvenega režima vložil prvič, od inšpektorata, pristojnega za kmetijstvo, pridobi podatke o pravnomočnih inšpekcijskih odločbah zaradi kršitev vodovarstvenega režima na posameznem VVO I za obdobje od uveljavitve vodovarstvenega režima oziroma največ za obdobje zadnjih petih let, če vodovarstveni režim velja dlje časa.

1. **člen**

**(obveznosti upravičenca)**

(1) Upravičenec vsako leto v obdobju od 15. julija do 15. septembra vloži zahtevek za izplačilo nadomestila za zmanjšanje dohodka iz kmetijske dejavnosti zaradi prilagoditve ukrepom vodovarstvenega režima (v nadaljnjem besedilu: zahtevek) na obrazcu iz Priloge, ki je sestavni del te uredbe.

(2) Zahtevek se vloži pri zavezancu, ki upravlja zajetje, za katero je določeno VVO I. Če ima upravičenec GERK na območju različnih zavezancev, mora pri vsakem zavezancu vložiti zahtevek.

1. **člen**

**(obveznosti zavezanca)**

(1) Zavezanec na podlagi zahtevka predloži upravičencu v podpis pogodbo za izplačilo nadomestila najpozneje v dveh mesecih od vložitve popolnega zahtevka.

(2) V pogodbi iz prejšnjega odstavka mora biti navedena shema pomoči.

(3) Zavezanec mora poročati o izplačanem nadomestilu v skladu s predpisi, ki urejajo državno pomoč, ministrstvu, pristojnemu za kmetijstvo, na obrazcu in na način, ki ga ministrstvo, pristojno za kmetijstvo, objavi na osrednjem spletnem mestu državne uprave.

1. **člen**

**(izplačila)**

Nadomestilo se na podlagi sklenjene pogodbe iz prejšnjega člena izplača v enkratnem znesku najpozneje do konca tekočega leta na transakcijski račun upravičenca.

**PREHODNA IN KONČNA DOLOČBA**

1. **člen**

**(začetek izvajanja ukrepa pomoči v letu 2023)**

(1) Ne glede na prvi odstavek 11. člena te uredbe vloži upravičenec zahtevek za leto 2023 v 30 dneh po uveljavitvi te uredbe.

(2) Ne glede na prvi odstavek 12. člena te uredbe predloži zavezanec upravičencu pogodbo v podpis v 30 dneh od vložitve popolnega zahtevka.

(3) Ne glede na prejšnji člen se nadomestilo za leto 2023 izplača najpozneje v treh mesecih po sklenitvi pogodbe iz 12. člena te uredbe.

1. **člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št. ---

Ljubljana, ---

EVA ----

**Vlada Republike Slovenije**

Robert Golob

predsednik

**Priloga**

**ZAHTEVEK ZA IZPLAČILO NADOMESTILA ZA ZMANJŠANJE DOHODKA IZ KMETIJSKE DEJAVNOSTI ZARADI PRILAGODITVE UKREPOM VODOVARSTVENEGA REŽIMA**

**NOSILEC KMETIJSKEGA GOSPODARSTVA:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(priimek in ime)*

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |

*(davčna številka)*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |

*(identifikacijska številka kmetijskega gospodarstva KMG-MID)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(naslov nosilca kmetijskega gospodarstva (če je nosilec pravna oseba, se navede njen naziv))*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(naslov kmetijskega gospodarstva)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(telefonska številka nosilca kmetijskega gospodarstva)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(elektronski naslov nosilca kmetijskega gospodarstva)*

1. **Vlagam zahtevek za izplačilo nadomestila za zmanjšanje dohodka iz kmetijske dejavnosti zaradi prilagoditve ukrepom vodovarstvenega režima za leto \_\_\_\_\_\_\_\_\_\_.**
2. **Soglašam, da zavezanec pridobi nujno potrebne podatke, povezane z mojim kmetijskim gospodarstvom in mojimi GERK, za potrebe izračuna nadomestila za zmanjšanje dohodka iz kmetijske dejavnosti zaradi prilagoditve ukrepom vodovarstvenega režima in priprave pogodbe.**
3. **Izjavljam, da moje kmetijsko gospodarstvo:**

**ni podjetje v težavah,1**

**ni naslovnik neporavnanega naloga za izterjavo na podlagi predhodnega sklepa Evropske komisije, s katerim je bila pomoč razglašena za nezakonito in nezdružljivo z notranjim trgom.**

1. **Izjavljam, da moje kmetijsko gospodarstvo:**

**je veliko podjetje,2**

**ni veliko podjetje.**

Opis stanja podjetja brez pomoči (samo če je upravičenec veliko podjetje) s priloženimi dokazili:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priložena dokazila:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum:\_\_\_\_\_\_\_\_\_\_\_\_\_\_\_ Podpis nosilca: \_\_\_\_\_\_\_\_\_\_\_\_\_\_\_\_\_\_\_\_\_

1 Podjetje v težavah je podjetje iz 63. točke pod (33) Smernic o državni pomoči v kmetijskem in gozdarskem sektorju ter na podeželju (UL C št. 485 z dne 21. 12. 2022, str. 1).

2 Veliko podjetje je podjetje, ki ne izpolnjuje meril iz Priloge I Uredbe Komisije (EU) 2022/2472 z dne 14. decembra 2022 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 327 z dne 21. 12. 2022, str. 1).

**OBRAZLOŽITEV**

**K PREDLOGU UREDBE O NADOMESTILU ZA ZMANJŠANJE DOHODKA**

**IZ KMETIJSKE DEJAVNOSTI ZARADI PRILAGODITVE UKREPOM**

**VODOVARSTVENEGA REŽIMA ZA OBDOBJE 2023 - 2029**

Pravna podlaga za Uredbo o nadomestilu za zmanjšanje dohodka iz kmetijske dejavnosti zaradi prilagoditve ukrepom vodovarstvenega režima za obdobje 2023 – 2029**,** je v osmem odstavku 79. člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14, 56/15, 65/20, [35/23](http://www.uradni-list.si/1/objava.jsp?sop=2023-01-1019) – odl. US in [78/23](http://www.uradni-list.si/1/objava.jsp?sop=2023-01-2478) – ZUNPEOVE) v zvezi s 27. členom Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, [32/15](http://www.uradni-list.si/1/objava.jsp?sop=2015-01-1327), [27/17](http://www.uradni-list.si/1/objava.jsp?sop=2017-01-1446), [22/18](http://www.uradni-list.si/1/objava.jsp?sop=2018-01-0946), [86/21](http://www.uradni-list.si/1/objava.jsp?sop=2021-01-1790) – odl. US, [123/21](http://www.uradni-list.si/1/objava.jsp?sop=2021-01-2628), [44/22](http://www.uradni-list.si/1/objava.jsp?sop=2022-01-0876), [130/22](http://www.uradni-list.si/1/objava.jsp?sop=2022-01-3082) – ZPOmK-2, [18/23](http://www.uradni-list.si/1/objava.jsp?sop=2023-01-0349) in 78/23; v nadaljnjem besedilu: ZKme-1).

V ZV-1 je določeno, da Vlada Republike Slovenije s predpisom določi vrste ukrepov, za katere se lahko izplačajo nadomestila za zmanjšanje dohodka iz kmetijske dejavnosti, način izplačevanja in merila za izračun višine nadomestil za zmanjšanje dohodka iz kmetijske dejavnosti. V šestem odstavku 79. člena ZV-1 je določeno, da se izplačilo nadomestila za zmanjšanje dohodka iz kmetijske dejavnosti izvede po odobritvi sheme pomoči s strani Evropske komisije. Za spremljanje državnih pomoči s področja kmetijstva je v skladu z ZKme-1 pristojno ministrstvo, pristojno za kmetijstvo.

**K. 1. členu**

V uredbi so opredeljeni pogoji za pridobitev nadomestila za zmanjšanje dohodka iz kmetijske dejavnosti zaradi prilagoditve ukrepom vodovarstvenega režima (v nadaljnjem besedilu: nadomestila) ter obdobje za katerega se le-to izplačuje in izhaja iz Smernic o državni pomoči v kmetijskem in gozdarskem sektorju ter na podeželju (UL C št. 485 z dne 21. 12. 2022, str. 1; v nadaljnjem besedilu: Smernice).

Nadomestila se izplačajo kot državna pomoč v skladu s Smernicami.

**K. 2. členu**

Člen določa, da se nadomestilo lahko izplača na najožjem vodovarstvenem območju (v nadaljnjem besedilu: VVO I), za ukrepe, ki so določeni v posamezni uredbi o VVO in za katere je poteklo prehodno obdobje.

**K. 3. členu**

Podrobneje so obrazloženi posamezni izrazi, ki se pojavljajo v uredbi.

**K. 4. členu**

Podrobneje so določeni pogoji, ki so povezani s shemo državne pomoči in so opredeljeni v delu II, oddelku 1.1.6 smernic.

**K. 5. členu**

Navedeni so pogoji, ki jih mora izpolniti upravičenec do nadomestila, da lahko prejme denarno nadomestilo.

Upravičenec mora izvajati kmetijsko dejavnost na GERK na VVO I, imeti KMG vpisano v register ter imeti vsoto površin GERK ali delov GERK na VVO I 0,1 ha ali več, ne glede na število zavezancev, kar pomeni, da je upravičenec upravičen do nadomestila tudi, če ima pri različnih zavezancih manj kot 0,1 ha GERK na VVO I, vsota vseh ha GERK na VVO I pa je večja kot 0,1 ha GERK na VVO I.

Upravičenec mora biti nosilec kmetijskega gospodarstva in kmetovati na zemljiščih, kjer ima opredeljene površine GERK z vrstami dejanske rabe, ki je opredeljena v predpisu o registru kmetijskih gospodarstev in je enaka vrstam in šifram dejanske rabe kmetijskih zemljišč iz predpisa, ki ureja evidenco dejanske rabe, ter je razvidna iz javnega pregledovalnika grafičnih podatkov MKGP, ki je v pristojnosti ministrstva, pristojnega za kmetijstvo.

Do nadomestil so upravičene naslednje vrste dejanske rabe:

* orne površine (1100 – njiva, 1131 – začasno travinje, 1150 – njiva za rejo polžev, 1160 – hmeljišče, 1161 – hmeljišče v premeni, 1170 – jagode na njivi, 1180 – trajne rastline na njivskih površinah: 2 m, 1190 – rastlinjak, 1192 – rastlinjak s sadnimi rastlinami),
* trajno travinje (1300 – trajni travnik po uradni dolžnosti),
* trajni nasadi (1211 – vinograd, 1212 – matičnjak, 1221 – intenzivni sadovnjak, 1222 – ekstenzivni sadovnjak, 1230 – oljčnik, 1240 – drugi trajni nasadi).

V tretjem odstavku so navedene šifre dejanske rabe GERK, ki niso upravičene do nadomestila, in sicer: 1181 – trajne rastline na njivskih površinah, kjer pridelava ni v tleh, 1191 – rastlinjak, kjer pridelava ni v tleh, 1320 – travinje z razpršenimi neupravičenimi značilnostmi, 1411 – površine za ukrep odprava zaraščanja, 1420 – plantaža gozdnega drevja, 1610 – kmetijsko zemljišče v pripravi. Kmetijska pridelava na teh površinah je zaradi naravnih razmer bolj ekstenzivna od zahtev ukrepov na območjih VVO I ali se ne izvaja. Kadar pridelave ni v tleh, se pričakuje, da so snovni tokovi zaprti in ukrepi VVO I ne vplivajo na obseg pridelave.

**K. 6. členu**

Člen določa, da je zavezanec za izplačilo nadomestila izvajalec javne službe oskrbe s pitno vodo, ki upravlja posamezno zajetje, za katero je v uredbi, ki ureja vodovarstveno območje, določen vodovarstveni režim na VVO I.

V drugem odstavku tega člena je podrobneje določeno, da se sredstva za nadomestilo pridobijo iz sredstev, ki jih zavezanec pridobi v skladu s predpisom, ki ureja metodologijo za oblikovanje cen storitev obveznih občinskih gospodarskih javnih služb varstva okolja.

**K. 7. členu**

Višina nadomestila je povzeta iz naloge z naslovom: Metodologija za izračun nadomestila za zmanjšanje dohodka iz kmetijske dejavnosti zaradi prilagoditve ukrepom vodovarstvenega režima (izdelal: Univerza v Ljubljani, Biotehniška fakulteta, doc. dr. Matjaž Glavan, št. pogodbe: 06/22-MČ, Ljubljana, september 2022), iz Posodobitve izračuna višine nadomestila za pripravo uredbe o nadomestilu zaradi zmanjšanja dohodka iz kmetijske dejavnosti zaradi prilagoditve ukrepom vodovarstvenega režima, na podlagi najnovejših podatkov, Dopolnitev metodologije (izdelal: Univerza v Ljubljani, Biotehniška fakulteta, doc. dr. Matjaž Glavan, št. pogodbe: 2550-23-441001, Ljubljana, april 2023) ter iz Dodatnega pojasnila glede višine nadomestila – Dopolnitev metodologije o nadomestilu za zmanjšanje dohodka iz kmetijske dejavnosti zaradi prilagoditve ukrepom vodovarstvenega režima (izdelal: Univerza v Ljubljani, Biotehniška fakulteta, doc. dr. Matjaž Glavan, št. pogodbe: 2550-23-441001, Ljubljana, 4. 10. 2023).

Višina nadomestila je ovrednotena za obdobje 2023–2029, kar izhaja iz Sporočila Komisije Smernice o državni pomoči v kmetijskem in gozdarskem sektorju ter na podeželju 2022/C 485/01 (UL C št. 485 z dne 21. 12. 2022, str. 1–90), ki v 638. točki določajo, da se lahko sheme pomoči, ki niso sofinancirane iz Evropskega kmetijskega sklada za razvoj podeželja, uporabljajo največ sedem let.

**K. 8. členu**

V členu je določen način izračuna višine nadomestila. Višina nadomestila se izračuna na podlagi enačbe NU = P × N in s pomočjo javno dostopnih podatkov.

1. NU – skupni znesek nadomestila upravičenca za tekoče leto v EUR.
2. N – enotno pavšalna višina nadomestila na hektar GERK (EUR/ha).
3. Manjkajoči podatek v enačbi je »P«, tj. vsota površin GERK upravičenca na VVO I.

Seštevek površine presekov ustreznih rab GERK (brez GERK z vrsto rabe 1181, 1191, 1320, 1411, 1420, 1610) s slojem VVO I – državna raven je vključen med podatke, ki se prikazujejo v javnem pregledovalniku grafičnih podatkov MKGP-RKG in so dostopni z vnosom številke KMG-MID.

Z vnosom številke KMG-MID, ki jo sporoči nosilec KMG, ki je upravičenec do nadomestila, lahko zavezanec pride do podatka o skupni površini GERK na sloja VVO I.

Zavezanec mora preveriti, ali so vse površine GERK na sloja VVO I upravičenca na območju njegovega upravljanja. Če ima upravičenec površine GERK v različnih VVO I, ki niso v upravljanju istega zavezanca, ta informacije iz tega podatka ni razvidna in je potreben izračun površine GERK na sloja VVO I glede na zavezance.

Podatek o sloju GERK je možno pridobiti v javnem pregledovalniku grafičnih podatkov MKGP <https://rkg.gov.si/vstop/>, kjer se vsak konec meseca objavijo zadnji oziroma posodobljeni podatki. (*Npr. GERK Grafični podatki GERK za vso Slovenijo (shape.zip ~ 218 MB) KoordSistem: D96/TM (30. 11. 2022))*

Podatki o sloju vodovarstvena območja, določena na podlagi predpisa Vlade Republike Slovenije, kjer so določena vodovarstvena območja in vodovarstveni režimi, tudi območja VVO I, so dostopni v vodnem katastru, ki ga vodi Direkcija Republike Slovenije za vode, in sicer na povezavi <http://www.evode.gov.si/index.php?id=116> *(DRSV\_VVO\_DRZ\_OBM.zip).* Grafična sloja sta v \*.shp obliki, ki jih analiziramo z orodji GIS.

Eno od brezplačnih orodij je tudi QGIS, dostopno je na povezavi <https://qgis.org/en/site/>.

Z orodjem GIS izvedemo analizo preseka slojev GERK in VVO I. Kot rezultat je za vsak GERK določena enolična identifikacijska oznaka GERK-PID in površina GERK ali dela GERK na VVO I. *(Rezultat: podatki preglednice »0«, osvežimo izračun površine, izvozimo v \*.xlsx ali uporabimo datoteko \*.dbf, ki jo uvozimo v program »preglednice«.)*

Z izpolnitvijo vloge v prilogi te uredbe upravičenec predloži podatke o identifikacijski številki kmetijskega gospodarstva (v nadaljnjem besedilu: KMG-MID). Vizualizacijo (lokacijo GERK-ov) je možno preveriti v javnem pregledovalniku grafičnih podatkov MKGP z vnosom KMG-MID v iskalnik in z vklopom kontrolnega sloja VVO I. Kot rezultat so označeni GERK-i in območja VVO I ter izpisane vse šifre GERK-PID, ki pripadajo KMG-MID. S kopiranjem zaslona z izpisom GERK-PID si lahko informacije prenesemo v preglednico, npr. MS EXCEL ali prosto dostopni paket Libre office: <https://www.libreoffice.org/>. (*Rezultat: podatki preglednice KMG-MID »1 … do … N«)*

Z vnosom podatkov iz preglednic od 1 do N v preglednico 0 lahko s primerjavo dobimo podatek, kateri GERK-PID in s kakšno površino sega na VVO I za vsakega od upravičencev. S seštevkom površin se izračuna parameter »P«, tj. vsota površin GERK upravičenca na VVO I.

**K. 9. in 10. členu**

Podrobneje so določeni pogoji, pod katerimi zavezanci lahko izplačajo upravičencu nadomestilo.

**K. 11. členu**

Določene so obveznosti upravičenca, ki jih mora izpolniti za pridobitev nadomestila in so vezane na časovno obdobje za vložitev zahtevka za izplačilo ter na izpolnitev izjav iz priloge.

Upravičenec mora izpolniti zahtevek iz Priloge te uredbe za vsakega od zavezancev, kjer se nahajajo njegove površine GERK, dati soglasje, da zavezanec lahko pridobi nujno potrebne podatke za pripravo višine nadomestila in pogodbe, dati izjavo, da KMG je oziroma ni podjetje v težavah in da je oziroma ni naslovnik neporavnanega naloga za izterjavo.

Če je upravičenec veliko podjetje, opiše tudi stanje brez pomoči in doda ustrezna dokazila.

**K. 12. členu**

Določene so aktivnosti zavezanca, ki jih izvede po prejemu zahtevka za izplačilo nadomestila in se nanašajo na pripravo in podpis pogodbe. V pogodbi mora biti obvezno navedena shema pomoči.

Zavezanec vsako leto o izplačanih nadomestilih poroča ministrstvu, pristojnemu za kmetijstvo.

**K. 13. členu**

Določen je časovni okvir za izplačilo nadomestila na podlagi podpisane pogodbe.

**K. 14. členu**

Določen je časovni okvir, v katerem lahko upravičenec vloži vlogo iz priloge te uredbe v letu 2023.

**K. 15. členu**

Končna določba določa začetek veljavnosti uredbe.